
A V I Z

asupra propunerii legislative privind completarea
 Legii nr.95/2006 privind reforma în sănătate

În conformitate cu prevederile art.95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind completarea Legii nr.95/2006 privind reforma în sănătate, trimisă cu adresa nr. Pl - x 175 din 13 aprilie 2016, înregistrată sub nr.4c-11/542 din 14 aprilie 2016.
Senatul, în calitate de primă Cameră sesizată, a respins propunerea legislativă în şedinţa din 5 aprilie 2016.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 19 aprilie 2016.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a propunerii legislative.

Iniţiativa legislativă  face parte din categoria legilor ordinare.

